google/wiki40b huggingface dataset:
Isparta

Isparta, gr. Σπάρτα (Spárta), alebo Σπάρτη (Spárti), je mesto v Turecku, žije tu 250 000 obyvateľov.

História

V staroveku bolo územie Isparty v kraji Pisídia, kde žil kmeň Pisídov. Pisídia bola kolonizovaná Grékmi po Alexandrovych výpravách v helenistickom období. Významné mesto tu však vzniklo až v byzantskej dobe, kedy sa Isparta nazývala Varita. Nevieme presne, prečo sa neskôr mesto začalo nazývať Sparta. V 11. stor. územie dobyli Turci. Počas osmanskej nadvlády mnoho Grékov z Isparty ušlo do hôr, no Turci ich neskôr zavolali späť. Gréci tu tvorili významnú menšinu až do roku 1923, kedy sa konala Grécko-turecká výmena obyvateľov. Gréci boli hlavne podnikatelia, lekári, právnici a remeselníci, vďaka tomu mesto bohatlo, zvlášť významné tu bolo pestovanie kvetov a výroba orientálnych kobercov. Kobercové firmy patrili gréckym podnikateľom a aj samotní pracovníci boli najmä Gréci. V roku 1923 sa Gréci z Isparti usadili v meste Nea Ionia v Atike. Isparta je aj dnes známa ako mesto kvetov. Môžeme tu vidieť mešitu známeho osmanského architekta gréckeho pôvodu Sinana.
Strana zelených Slovenska

História

Strana zelených Slovenska bola zaregistrovaná na Ministerstve vnútra Slovenskej republiky 21. augusta 2006 pod pôvodným názvom Strana zelenej alternatívy. Súčasný názov používa od 26. septembra 2006. Strana pôsobí prevažne v okolí Senice, kde získala v komunálnych voľbách do mestského zastupiteľstva Senica dva mandáty (kandidovala v koalícii s SDKÚ).

Preferencie strany

Volebné preferencie strany v percentách pred parlamentnými voľbami 2016:
0,7% (november 2015, FOCUS); 0,7% (december 2015, FOCUS); 0,3% (január 2016, FOCUS) ; 0,7% (január 2016, MVK); 0,4% (február 2016, Focus).
Saint-Bois

Polohopis

Saint-Bois má rozlohu 9,42 km². Najvyšší bod je položený 778 m n. m. a najnižší bod 301 m n. m.

Obyvateľstvo

Saint-Bois má 121 obyvateľov (2009).
Graf vývoja obyvateľstva:
Zdroje: INSEE
Andelot-Morval

Poloha

Obec má rozlohu 10,54 km². Najvyšší bod je položený 593 m n. m. a najnižší bod 360 m n. m.

Obyvateľstvo

Počet obyvateľov obce je 89 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Stratoneikos z Tenedosu

Stratoneikos (starogr. Στρατόνεικος) bol olympijský víťaz v behu na dve stadiá v 4. storočí.
Aurélios Stratoneikos, rodák z maloázijskeho Tenedosu, bol na 278. olympijských hrách v roku 333 korunovaný olivovým vencom za víťazstvo v diaulu.
Stratoneika medzi olympijských víťazov staroveku zaradil nemecký klasický filológ a historik Joachim Ebert po výskume nových ešte nepublikovaných nápisov (SEG 48:553, Olympia. List of Olympic victors, after 385 A.D.) hlavne z vedeckej publikácie Supplementum Epigraphicum Graecum (publikácie gréckych nápisov a štúdií známych dokumentov.)
Tesla Roadster

Dojazd

Podľa klasifikácie EPA, bolo vozidlo schopné priemerného dojazdu 372km v meste, 360km na diaľnici a 365km v kombinovanej premávke. Výrobca garantuje dojazd do 320 km, čo je vhodné pre každodennú dopravu mnohých zákazníkov. Po prejdení tejto vzdialenosti sa musia akumulátory znova nabiť, čo trvá približne 3,5 hodín. Celkove by mali akumulátory vystačiť na jazdu 160 000 km, po čom sa zníži ich kapacita na 80% ich pôvodnej kapacity.

Tesla Roadster 2

16. novembra 2017 predstavila Tesla prototyp 2. generácie modelu Roadster. Ten ponúkne naozaj výnimočné špecifikácie. Vďaka 3 elektromotorom a krútiacemu momentu 10 000 Nm zrýchli z 0 na 100 km/h len za 1,97 sekundy a dosiahne maximálnu rýchlosť vyše 400 km/h. 200 kWh batéria sa zas postará o neskutočný dojazd 1 000 km na jedno nabitie. Cena základnej verzie je predbežne stanovená na 200 000 USD. Na trh by mala doraziť v roku 2020.
Saint-Michel (Aisne)

Poloha

Saint-Michel má rozlohu 42,2 km². Najvyšší bod je položený 278 m n. m. a najnižší bod 172 m n. m.

História

Cez antické sídlo viedla rímska cesta.
Od 7. storočia tu bolo pútnické miesto.
Na začiatku 10. storočia na mieste existovalo len oratórium zasvätené s. Michalovi -Archanjelovi.
V 945 tu založili niekoľkí írski alebo škótski misionári opátstvo, mnísi tu žili podľa požiadaviek sv. Benedikta - benediktíni.
Okolo opátstva vzniklo niekoľko osád: Chamiteau, Nantuel, dnes Bovette. Vzniklo aj Saint-Michel-Rochefort-en-Thiérache, ktoré existovalo do začiatku 20. storočia.

Ekonomika

Pracovali tu železiarne, zlievárne a valcovne. tiež bola založená manufaktúra na hodváb, neskôr fabriky na obuv, tehelne, výroba buničitej vaty, sklárne.
Ďalej tu bola výroba betónu, drevárstvo, doplnky do automobilov, výrobky z plechu a liatiny.
V obci sa konali 4 výročné trhy, na sv. Michala, sv. Jozefa, sv. Jána Krstiteľa a sv. Annu.
Bola vybudovaná železnica z Hirsonu do Mézières.

Kultúra

Každoročný festival barokovej hudby v opátstve, organové koncerty.

Obyvateľstvo

Saint-Michel má 3522 obyvateľov (2009).
Graf vývoja obyvateľstva:
Zdroje: INSEE
Latinská plachta

Latinská plachta je trojuholníková podĺžna plachta na plachetnici. Jej horný lem je upevnený na dlhé asymetrické rahno, ktoré siaha až na provu.

Názov

Podľa ľudovej etymológie plachtu nazvali podľa toho, že ju ako prví používali latinskí (t. j. talianski, resp. stredomorskí) námorníci. V skutočnosti však je názov skomolením názvu „vela alla trina“, teda „trojuholníková plachta“, ktorá sa líšila od dovtedy používanej—„vela alla quadra“—„štvoruholníkovej plachty“.
Jarjayes

Poloha

Jarjayes má rozlohu 22,67 km². Najvyšší bod je položený 1 310 m n. m. a najnižší bod 586 m n. m.

Obyvateľstvo

Jarjayes má 440 obyvateľov (2009).
Graf vývoja obyvateľstva:
Zdroje: INSEE
Crécey-sur-Tille

Poloha

Obec má rozlohu 10,77 km². Najvyšší bod je položený 424 m n. m. a najnižší bod 272 m n. m.

Obyvateľstvo

Počet obyvateľov obce je 141 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ryža siata

Ryža siata (lat. Oryza sativa L., 1753) je bylina z rodu ryža, čeľade lipnicovitých, pôvodom z tropickej a subtropickej juhovýchodnej Ázie, kde rastie v barinách. Jej kultúrne odrody patria k najdôležitejším obilninám sveta.

Kultivary

Dnes poznáme vyše 10 000 kultivarov ryže siatej. Horské kultivary pestované na terasovitých políčkach (až do výšky 2 700 m n. m.) sú menej náročné na pestovanie, menej výnosné, ale chutnejšie. Barinné kultivary poskytujú vyššie úrody, ale sú náročnejšie na pestovanie.

Opis

Je to jednoročná bylina, dorastajúca do výšky 1 – 1,8 m, výnimočne aj viac, s dlhými tenkými listami dlhými 50 – 100 cm a širokými 2 – 2,5 cm. Steblá sa hore rozvetvujú do súkvetia (metliny) s celkovou dĺžkou 30 – 50 cm, tvoreného sústavou drobných, krátko stopkatých jednokvetných kláskov. Každý klások má dve malé plevy, dve veľké článkovito vzduté, kožovité, plevice, vrchný semenník s dvomi bliznami a šiestimi tyčinkami. Plody sú zrná (obilky) 5 – 12 mm dlhé a 2 – 3 mm v priemere. Po opelení a dozretí semenníkov na obilky sa pôvodne vzpriamená metlina vlastnou váhou ohne.

Význam

Neolúpané zrno ryže siatej obsahuje 12 % vody, 10 % bielkovín, 2 % tuku, 62 % škrobu, 10 % celulózy a vitamíny radu B. Ryža je základnou potravinou pre vyše polovicu ľudstva. Okolo 90 % ryže sa vyrobí v Ázii. Pri pestovaní ryže je stále vysoký podiel ľudskej práce, pretože sa sadí spravidla ručne. 
Medzi ryžami siatymi veľkozrnnými sú kultivary, ktorých zrná sú obzvlášť bohaté na škrob a cukor a pri varení sa rozvárajú na kašu. Z nich sa vyrába alkohol (saké, arak), lepidlá a japonské ryžové koláčiky. Z ryžovej slamy sa pletú rohože a podobné výrobky. Sklovité kultivary pri varení napúčajú, vyrába sa z nich múka, škrob a klíčkový olej. Z ich slamy sa vyrába tenký, cigaretový papier.

Ryža na Slovensku

Prvé pokusy s pestovaním ryže na Slovensku sa uskutočnili v 18. storočí za Márie Terézie. Neskôr sa pokusne pestovala v roku 1948 na juhozápadnom Slovensku v Kolárove a na východnom Slovensku, v roku 1956 bolo vysiatych 15 ha. Ukázalo sa, že Slovensko nemá vhodné podnebie na pestovanie ryže.
Hersin-Coupigny

Poloha

Obec má rozlohu 12,02 km². Najvyšší bod je položený 186 m n. m. a najnižší bod 46 m n. m.

Obyvateľstvo

Počet obyvateľov obce je 6 161 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Operácia Horský ťah

Boj

Boje prebiehali počas júna a júla 2006, pričom Taliban utrpel najťažšie straty od začiatku vojny. Taliban preukázal svoje zlepšujúce sa schopnosti pri koordinácii útokov, pričom na istý čas sa mu podarilo ovládnuť dva okresy v provincii Hílmand. Podľa odhadov bolo dohromady zabitých 1 100 povstalcov a ďalších 400 zajatých. Pre operáciu bolo typické intenzívne nasadenie letectva, no i tak si boje vyžiadali životy 150 vojakov (z toho 107 afganských) a 43 ďalších afganských vojakov bolo zajatých.

Následky

Už v priebehu bojov sa objavovali pochybnosti o vplyve vysokých strát na možnosti Talibanu. 1. augusta bola zodpovednosť za bezpečnosť v oblasti odovzdaná jednotkám NATO. Krátko po tom došlo k útoku na britskú hliadku, ktorý si vyžiadal tri obete na životoch a jedného zraneného. Nasledovali ďalšie boje s afganskými bezpečnostnými zložkami. V provincii Zabul sa policajná stanica s pätnásťčlennou posádkou vzdala Talibanu bez boja. Útoky pokračovali aj v okolí mesta Kandahár. Samovražedný útok si vyžiadal 21 obetí. Pri iných útokoch stratila kanadská armáda štyroch mužov. Desať ďalších bolo zranených. Tieto a ďalšie útoky svedčia o tom, že hnutie Taliban zostalo v oblasti aktívne aj po skončení operácie Horský ťah.
Globálne ochladzovanie

O globálnom ochladzovaní hovoríme, keď sa trend klimatickej zmeny, teda smer pohybu priemerných teplôt oceánov a atmosféry v globálnom meradle, zmení zo stúpajúceho alebo stagnujúceho, na zostupný. S termínom globálne ochladzovanie je tiež spojená masmediálna hystéria, v 70. rokoch 20. storočia.

Globálne ochladzovanie v 70. rokoch 20. storočia

Približne medzi rokmi 1945 až 1970 sa objavil trend poklesu teplôt v globálnom meradle, ktorý sa na svojom minime zapísal do povedomia verejnosti, prostredníctvom šírenia z kontextu vytrhnutých a nesprávne interpretovaných vedeckých správ v masmédiách.
Chicago Board of Trade Building

Chicago Board of Trade Building je mrakodrap v americkom meste Chicago. Najvyšší bod budovy sa nachádza 184 m nad úrovňou ulice W. Jackson Boulevard. Pôvodným vlastníkom bola spoločnosť Chicago Board of Trade (CBOT), podľa ktorého je pomenovaná, ale dnes je najväčším nájomníkom spoločnosť CME Group, ktorá vznikla v roku 2007 spojením CBOT a Chicago Mercantile Exchange.
Sídlo Board of Trade pôvodne sídlilo na 101 South Water Street. V roku 1856 bolo presťahované na roh ulíc South Water a LaSalle Street. Po presťahovaní na South Water Street v roku 1860 bolo plánované prvé trvalé sídlo v Chamber of Commerce Building na rohu LaSalle Street a Washington Street. V nej bolo sílo BoT od roku 1865 do roku 1871, kedy budovu zničil Veľký Chicagsky požiar. Ďalším dočasným sídlom sa dva týždne po požiari stala budova známa ako Wigwam.
V roku 1882 sa začala výstavba novej budovy CBOT a otvorená bola 1. mája 1885. Jej architektom bol William W. Boyington, známy najmä pre návrh Chicago Water Tower. Budova sa s celkovou výškou 98 m stala najvyššou budovou mesta. V budove sa nachádzalo 10 poschodí. Veža bola zničená v roku 1895. Budova bola zničená v roku 1929 kvôli stavbe novej a sídlo CBOT bolo dočasne premiestnené na roh Van Buren a Clark Street.
V roku 1925 CBOT poverili architektonickú spoločnosť Holabird & Root na návrh súčasnej budovy. Nová, 184 m vysoká budova bola postavená v rokoch 1929 - 1930 v štýle Art Deco a otvorená 9. júna 1930. Po dokončení sa stala najvyššou budovou mesta.
Confessions Tour

Confessions Tour bolo celosvetové koncertné turné, ktoré v máji 2006 absolvovala speváčka Madonna na podporu jej albumu Confessions on a Dance Floor.
Prebiehalo od 21.mája do 21.septembra. Je považované za najvýnosnejšie turné v histórií ženských koncertov. Madonna navštívila USA, Veľkú Britániu, Taliansko, Nemecko, Dánsko, Francúzsko, Holandsko, Česko.

Medzi najdôležitejších členov Madonninho tímu patrili: Stuart Price (hudobná réžia), Steve Sidelnyk (bicie), Marcus Brown (klávesy), Monte Pittman (gitara), Donna De Lory, Nicki Richards a Isaac Sinwani (sprievodné vokály), Jamie King (choreografia a umelecká réžia), Richmond a Anthony Talauega (choreografia) a samozrejme tanečníci a ďalší realizačný tím. Na turné odznelo 19 skladieb.
Paráč (geomorfologický podcelok)

Vymedzenie

Je jedným z troch podcelkov Oravskej Magury a zaberá severnú časť pohoria. Na severovýchode susedí s Podbeskydskou vrchovinou, západným smerom pokračuje horský terén Kysuckou vrchovinou s podcelkami Vojenné a Kysucké bradlá. Južným smerom nadväzuje podcelok Kubínska hoľa a východné svahy sa zvažujú do Oravskej kotliny.

Ochrana prírody

Územie patrí do CHKO Horná Orava. Z maloplošných chránených území sa tu nachádzajú prírodné rezervácie Paráč a Javorinka.
Vinnycia

Dejiny

Počas druhej svetovej vojny 19. júla 1941 mesto obsadili nacistické vojská. Po obsadení mesta nacisti povraždili 700 pacientov miestnej neurologickej liečebne a z jej budovy spravili dôstojnícky klub. V priebehu okupácie popravili asi 25 000 obyvateľov mesta, hlavne Židov. 13 400 mladých ľudí bolo odsunutých na nútené práce do Nemecka. Celkovo si nemecká okupácia vyžiadala životy asi 42 000 civilistov. Pri meste boli postavené dva tábory pre vojnových zajatcov, v ktorých 12 000 z nich zahynulo. V meste a jeho okolí operovali sovietske partizánske oddiely. Asi 12 km od mesta stál štáb nemeckých vojsk označovaný Wehrwolf, odkiaľ Hitler od jari 1942 do jari 1944 osobne riadil bojové operácie na východnom fronte. Mesto oslobodili 20. marca 1944 vojská 1. ukrajinského frontu.
Pébrac

Poloha

Obec má rozlohu 17,85 km². Najvyšší bod je položený 1 071 m n. m. a najnižší bod 560 m n. m.

Obyvateľstvo

Počet obyvateľov obce je 125 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Srbské národné futsalové družstvo mužov

Vrcholné podujatia

V roku 1992 sa družstvo Juhoslávie kvalifikovalo z európskej kvalifikácie na MS, ale kvôli vojne v Juhoslávii bol Juhoslovanský futbalový zväz dočasne vylúčený z FIFA, a družstvo Juhoslávie tak nemohlo štartovať na svetovom šampionáte. Od tej doby sa zúčastnilo každej kvalifikácie, ale zo žiadnej sa mu kvalifikovať nepodarilo. Na majstrovstvách sveta FIFA sa mu to prvýkrát podarilo až v roku 2012. Na šampionáte vyhralo svoju základnú skupinu a postúpilo do osemfinále. V ňom nestačilo na celok Argentíny po výsledku 1 : 2. Najlepším strelcom Srbska so 4 gólmi na šampionáte bol Mladen Kocić.
Pod hlavičkou Juhoslávie sa družstvu podarilo kvalifikovať na Majstrovstvá Európy UEFA v roku 1999, skončilo však už v základnej skupine. Ďalšie 3 európske šampionáty boli bez neho. Na turnaj v Portugalsku 2007 sa kvalifikovalo už ako Srbsko, znova však skončilo už v základnej skupine. Na ďalších 2 šampionátoch skončilo zhodne vo štvrťfinále. V roku 2012 v ňom podľahlo Rusku. Na ME 2014 sa družstvo neprebojovalo. V skupine skončilo za Portugalskom druhé, čo mu zaručovalo účasť v play-off. V ňom však v dvoch zápasoch podľahlo menej favorizovanému Rumunsku. Na šampionát v roku 2016 sa družstvo nemuselo kvalifikovať, keďže ho hostilo Srbsko a družstvo na ňom dosiahlo svoje najlepšie umistnenie, keď sa dostalo do semifinále. V zápase o bronz potom prehralo s Kazachstanom. O dva roky neskôr v Slovinsku prehralo s tímto tímom už vo štvrťfinále.
V roku 2008 sa Srbsko zúčastnilo prestížneho turnaja Grand Prix de Futsal v Brazílii, na ktorom obsadilo 5. miesto.
Fontgombault

Poloha

Obec má rozlohu 10,58 km². Najvyšší bod je položený 136 m n. m. a najnižší bod 67 m n. m.

Obyvateľstvo

Počet obyvateľov obce je 259 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mary Barrová

Životopis

Obaja jej rodičia sú fínskeho pôvodu. Absolvovala Waterford Mott High School. V automobilovom priemysle začala pracovať v 18 rokoch ako kotrolorka blatníkov a kapôt, aby si zarobila na školné.
Absolvovala General Motors Institute (dnes Kettering University), kde získala bakalársky titul z elektrotechniky. Potom na postgraduálne štipendium od General Motors absolvovala Stanford University, kde v roku 1990 získala titul MBA.

Kariéra

Pre General Motors začala pracovať v roku 1980 v 18 rokoch ako spolupracujúca študentka a neskôr zastávala rôzne inžinierske a administratívne pozície vrátane vedenia továrne Detroit / Hamtramck Assembly.
V januári 2008 sa stala viceprezidentkou pre globálne strojárstvo a v júli 2009 viceprezidentkou pre globálne ľudské zdroje. V januári 2011 bola vymenovaná výkonnou viceprezidentkou globálneho vývoja produktov. V auguste 2011 bola táto pozícia rozšírená o zodpovednosť za globálny nákupný a dodávateľský reťazec.
V januári 2014 sa stala výkonnou riaditeľkou General Motors.
Montchâlons

Poloha

Obec má rozlohu 6,76 km². Najvyšší bod je položený 206 m n. m. a najnižší bod 94 m n. m.

Obyvateľstvo

Počet obyvateľov obce je 66 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bosc-Renoult-en-Ouche

Poloha

Obec má rozlohu 7,85 km². Najvyšší bod je položený 189 m n. m. a najnižší bod 132 m n. m.

Obyvateľstvo

Počet obyvateľov obce je 163 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Landrévarzec

Poloha

Obec má rozlohu 20,32 km². Najvyšší bod je položený 165 m n. m. a najnižší bod 42 m n. m.

Obyvateľstvo

Počet obyvateľov obce je 1 612 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Majstrovstvá Západnej Ázie v basketbale

Majstrovstvá Západnej Ázie v basketbale sú západoázijské medzinárodné podujatie národných družstiev v basketbale, ktoré riadi Západoázijská basketbalová asociácia (WABA). Ich história siaha do roku 1999, kedy sa v Libanone konal prvý turnaj majstrovstiev. Majstrovstvá prebiehajú viacmenej každý rok a zatiaľ len v mužskej kategórii. Najviac víťazstiev na nich zaznamenalo družstvo Iránu.
Majstrovstvá Juhozápadnej Ázie v nepárnych rokoch slúžia ako kvalifikácia západoázijských družstiev na majstrovstvá Ázie, v párnych zasa ako kvalifikácia na ázijský pohár.
Takajuki Kubota (bojové umenie)

Takajuki Kubota (jap. 宗家孝行洼田 – Soke Kubota Takajuki) (* 20. september 1934, Kumamoto) je japonský Grand Majster ázijských Bojových umení, 10 dan, zakladateľ štýlu karate gosoku-rjú, zakladateľ a prezident International Karate Association.

Život

Narodil sa na ostrove Kjúšu v Japonsku, kde legendárny Mijamoto Musaši strávil posledných šesť rokov svojho života. Kubota začal študovať vo veku 4 rokov pod dohľadom svojho otca. Keď mal 18 otvoril svoje vlastné dojo v Tokiu. Dosiahol majstrovstvo nielen v karate, ale aj v džudo, aikido, kendo, tošin-rjú, taihe-džicu a kubotan.
Soke Kubota napísal aj niekoľko kníh o bojových umeniach, je autorom výukových videí. Vystupoval a školil účastníkov filmov, televíznych programov a reklám. Spolupracoval s hviezdami, ako sú: Yul Brynner, Charles Bronson , James Caan, Michael Douglas , Sean Connery, Mel Gibson, Christopher Lambert, Chuck Norris, Jackie Chan, Arnold Schwarzenegger.
Ahinsa

Ahinsa (iné názvy: ahinsá, ahimsá, ahimsa, (?)áhinsa; sanskrit: अहिंसा – prepis podľa IAST: ahiṃsā – slovenský prepis: ahinsa/iné slovenské prepisy:ahinsá/ahimsa/ahimsá) je neubližovanie, vyhýbanie sa ubližovaniu; etické pravidlo neubližovať živým tvorom je príznačné pre mentalitu Indov a môžeme ho nájsť v najrozličnejších filozofických i náboženských učeniach Indie, napr. v joge, v džinizme a pod.
Ahinsu uplatňoval Mahátma Gándhí pri procese získavania nezávislosti Indie.

Ahinsa v joge

V joge je ahinsa neubližovanie, vyhýbanie sa ubližovaniu, ktoré je jednou z príčin narušenia vnútornej rovnováhy človeka.
Cheviré-le-Rouge

Poloha

Obec má rozlohu 35,96 km². Najvyšší bod je položený 104 m n. m. a najnižší bod 30 m n. m.

Obyvateľstvo

Počet obyvateľov obce je 934 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Likavský mlyn

Likavský mlyn je mlyn v obci Likavka v okrese Ružomberok na Slovensku.
Prvá písomná zmienka o Likavskom mlyne je z roku 1573, presný dátum založenia mlyna je možné zistiť len z kongregačných zápisníc z rokov 1516 – 1848, ktoré sú uložené v oblastnom archíve v Bytči, písané po maďarsky a nemecky. V roku 1625 mlyn už mlel a pôsobil podľa citácie z knihy Urbárov – Povinnosti Likavčanov.
Mlyn slúžil likavskénu panstvu (kaštielu sv. Žofie a hradu Likava) a poddaným. V jednej z bášt v dolnom hrade postavenej za Hunyadyho roku 1435 bola pekáreň až do roku 1707, kedy bol hrad rozborený. Potom sa už pieklo priamo v Likavskom mlyne. K povinnostiam likavského mlynára patrilo vykŕmenie jedného brava a vykonávať mlynárske práce okolo mlyna. Likavčania mali povinnosť voziť do mlyna slad, zomletý slad doviezť nazad do panského pivovaru. K ich povinnostiam patrilo aj doviezť a odviezť na Likavský hrad z mlyna zomleté obilie. Okrem toho do mlyna z hradu vozili na mletie soľ, zomletú ju vozili späť na hrad. Mlyn slúžil aj ako vodná píla, mlynár bol povinný na nej rezať dosky.
V súčasnosti je mlyn súkromným majetkom, jeho majiteľ sam zabezpečuje odbornú rekonštrukciu a snaží sa o zapísanie tohoto objektu do zoznamu kultúrnych pamiatok Slovenska.
Lacapelle-Ségalar

Polohopis

Lacapelle-Ségalar má rozlohu 6,83 km². Najvyšší bod je položený 446 m n. m. a najnižší bod 204 m n. m.

Obyvateľstvo

Lacapelle-Ségalar má 96 obyvateľov (2009).
Graf vývoja obyvateľstva:
Zdroje: INSEE
Indevillers

Poloha

Obec má rozlohu 22,81 km². Najvyšší bod je položený 922 m n. m. a najnižší bod 473 m n. m.

Obyvateľstvo

Počet obyvateľov obce je 241 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Preigney

Poloha

Obec má rozlohu 12,18 km². Najvyšší bod je položený 372 m n. m. a najnižší bod 268 m n. m.

Obyvateľstvo

Počet obyvateľov obce je 126 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ligré

Poloha

Obec má rozlohu 27,7 km². Najvyšší bod je položený 111 m n. m. a najnižší bod 31 m n. m.

Obyvateľstvo

Počet obyvateľov obce je 1 041 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bauzy

Poloha

Obec má rozlohu 24,7 km². Najvyšší bod je položený 113 m n. m. a najnižší bod 79 m n. m.

Obyvateľstvo

Počet obyvateľov obce je 269 (2011).
Nasledujúci graf zobrazuje vývoj počtu obyvateľov v obci.
Zdroje: INSEE